als_Latn dik_Latn sag_Latn
Fakti/Ku do t’i gjejnë paratë për dritat, 30 mijë familjet, të cilave iu hoq ndihma ekonomike?
Aksioni ndaj prerjes së energjisë elektrike ka prekur mijëra familje të varfra shqiptare. Standardi i dyfishtë, të cilin po aplikon rëndshëm kryeministri Rama dhe qeveria e tij po mbush burgjet shqiptare. Vallë e ka pyetur ndonjëherë veten zoti kryeministër se me çfarë të ardhurash këtë qytetarë do të mund të paguajnë faturat abuzive të energjisë? Apsolutisht që kjo pyetje nuk i ka kaluar nëpër mend, përderisa vazhdon ta aplikojë ditë pas dite. Zoti kryeministër dhe i zgjedhuri i tij në “sektorin e përkujdesjes për mirëqënien e qytetarëve” të këtij vendi, po burgos të rinj e të moshuar, të papunë, pa asnjë përkrahje ekonomike, pa një strehëz ku mund të vendosin kohën në netët e dimrit të ftohtë të këtij dhjetori 2014. Zoti kryeministër dhe i dashur ministër me çfarë të ardhurash do t’i paguajnë faturat abuzive këtë qytetarë pa të ardhura? E vetmja e ardhur që i ndriçonte fytyrën ishte ajo pak ndihmë ekonomike, tashmë 30 mijë familje nuk e kanë më. Çfarë është ky terror psikologjik që po ushtrohet çdo ditë mbi qytetarët e këtij vendi që është në buzë greminës? Nuk ka punë për të rinjtë, nuk ka punë për të diplomuarit, nuk ka punë në fshat, nuk ka punë për fermerët, nuk ka punë në qytet, nuk ka punë askund sot. Të rraskapitur, të varfëruar nga mërzia e netëve të gjata e të ftohta dimërore, këta qytetarë po i çon në vetëvrasje. Nuk mbahet në këmbë një popull me një shtet policor që tashmë është vendosur në vend. Shqipëria pa dyshimin më të vogël,po futet në të njëjtën grup me Korenë e Veriut. Edhe në Korenë e Veriut janë shtuar burgjet dhe pakësuar benefitet për banorët e këtij vendi. Janë mbushur burgjet me mijëra e mijëra vuajtës. Në Koren e Veriut varfëria është ulur këmbëkryq me banorët. Hedhim vështrimin nga vendi ynë, e njëjta situatë alarmante. Njerëz pa bukë që mbushin burgjet çdo ditë. Njerëz të sëmurë që nuk kanë asnjë të ardhur sepse edhe ato pak ndihmë që merrnin në fund të 30 ditësh-it i është hequr. Këto situata mund të hasen veçse në vendet diktatoriale. Me dhjetëra të burgosur, të persekutuar, ka qenë testamenti që ka lënë diktatori i Koresë së Veriut. Një situatë të ngjashëm ne me zor e kaluam, kur papritur në 2014 po shohim një Shqipëri që zhytet në varfëri të skajshme, qytetarë të tmerruar. Qytetarët shqiptarë janë aq keq saqë shpëtimin e shohin vetëm tek largimi nga vendi nëqoftëse kjo qeveri nuk zmbrapset nga vendimet e veta. Qytetarët ecin me shpresë se një ditë do të ketë punë, do të zvogëlohet korrupsioni, do të ulet shkalla e varfërisë dhe vendi do të behët më normal për të jetuar. Shqiptarët, falë këtij kryeministri kanë humbur 22 mijë vende pune, falë këtij kryeministri hasen sot me çmime të rritura, me taksa të rritura, dhe me të njëjtën pagë e pension, pavarësisht se jetesa është shtrenjtuar. Ecin me shpresë se një ditë do të ketë një xixë lumturie edhe për ta. Është për të ardhur keq që një vend si Shqipëria të krahsohet me Korenë e Veriut, por realisht një situatë e tillë po vuloset çdo ditë e më tepër. Sa kohë që do të jemi kampionë në botë sa i përket indeksit të korrupsionit qeveritar, sa kohë që njerëzit do të jenë viktima të rrjepjes institucionale, sa kohë që nuk është e sigurtë jeta dhe e ardhmja e qytetarëve,kjo qeveri e zgjedhur nga populli për premtimet e dhëna në 23 qershor do të ndeshet me një zemërim masiv qytetar. Në një vit e gjysmë qeveria Rama-Meta i ka sjelle vendit vetëm varfëri, papunësi, rritje çmimesh, rritje taksash për biznesin, ndërprerje të ndihmës ekonomike, largime masive nga administrata, burgosje me prapavijë largim nga puna. Asnjë premtim i mbajtur vetëm mashtrime dhe fasada.
Meli Fasko
als_Latn als_Latn swh_Latn